سەرچەمەکێ هەواڵی جە کوردستان و هەورامانەوە ئاشکراش کەرد  وێرەگاو چوارشەممەی، جە جادەو مەریوان/ سەڵواوای، ڤییەرێوی هامۆشیێ ڕووەش دان و جە ئاکامشەنە ٣ جەوانێ بەنامەکێ (هیوا، پێشەوا و ئارمین) خەڵو دەگاو کەیمنەی سەر بە هەرێمو هەورامانی گیانشان جەدەستدان.
جە ئا بارەوە فەرماندە پۆلیسو ڕاو پارێزگاو سنەی سەرهەنگ گەوهەری زانیاریش بە دەستگاکانو یاونەری دان و واتەنش: ڤییەرەکە میانو ماشینوی باربەری و ماشینێوی پژۆ (بیجۆ)٢٠٦ی نەفەربەریەنە ڕووەش دان و خەتابار شۆفێرو پژۆکەی بییەن.
گەوهەری واتەنش: جەئاکامو ڤییەرەکەیەنە باربەرەکەی و پژۆکەی و گڕشان گێرتەن و دەرەنجامشەنە شۆفێر و دوێ سەرنشینی پژۆکەی بەسوتەی دەمودەست گیانشان جەدەستدان و هەردوێ ماشینەکێ بەتەامی سۆتێنێ.
